Title: Príloha č
Author: timea.lengyelova
Last saved by: jost
Company: MP SR

Príloha č. 6
k nariadeniu vlády č. .../2005 Z.z.

Obmedzenia pri premiestňovaní zvierat čeľade koňovitých 

1. Minimálne opatrenia
Ak sa potvrdilo najmenej jedno ohnisko slintačky a krívačky podľa § 10 štátna veterinárna a potravinová správa zabezpečí, aby sa zvieratá koňovité odosielali do iných štátov iba vtedy, ak je k identifikačným dokladom  ustanoveným v osobitnom predpise^1)  priložené osvedčenie o zdravotnom stave zvierat ustanovené v osobitnom predpise^2) .

^1) Rozhodnutie Komisie 93/623/EHS o zavedení identifikačného sprievodného dokladu ( pasu) pre registrované kone (Ú. v. ES  L 298, 3.12.1993) v znení rozhodnutia Komisie 2000/68/ES, ktoré mení a dopĺňa Rozhodnutie Komisie 93/623/EHS a zavádza identifikáciu zvieratá koňovité pre plemenitbu a produkciu ( Ú. v. ES L23, 28.1.2000).

^2) Príloha č. 5 nariadenia vlády Slovenskej republiky č. 294/2003 Z. z. o požiadavkách na zdravie zvierat koňovitých pri ich premiestňovaní, ich výmene s členskými štátmi a ich dovoze z tretích krajín.

2. Odporúčané dodatočné opatrenia
2.1. Opatrenia počas zákazu premiestňovania
Ak Štátna veterinárna a potravinová správa Slovenskej republiky^3)  uplatnia úplný zákaz premiestňovania podľa § 7 ods. 3, môže sa povoliť preprava z poľnohospodárskych podnikov podľa obmedzení uvedených v § 4 a 10 pre zvieratá koňovité, ktoré potrebujú špeciálne veterinárne vyšetrenie, do prevádzkových priestorov, kde nie sú zvieratá vnímavých druhov, ak sú splnené tieto podmienky

^3) § 6 zákona č. 488/2002 Z. z. o veterinárnej starostlivosti a o zmene niektorých zákonov v znení neskorších  
    predpisov

2.1.1. veterinárny lekár, ktorý je dosiahnuteľný 24 hodín denne, 7 dní v týždni, musí doložiť, že sa  jedná o núdzový prípad,
2.1.2. musí sa predložiť súhlas kliniky miesta určenia,
2.1.3. prepravu musí povoliť príslušná regionálna veterinárna a potravinová správa ^4) , ktoré sú dosiahnuteľné 24 hodín denne, 7 dní v týždni,

^4) § 8 zákona č. 488/2002 Z. z. o veterinárnej starostlivosti a o zmene niektorých zákonov v znení neskorších

2.1.4. zvieratá koňovité musia počas prepravy sprevádzať identifikačné doklady v súlade s osobitným predpisom^1),
2.1.5. o ceste prepravy musí byť pred odchodom informovaný telefonicky dosiahnuteľný úradný veterinárny lekár;
2.1.6. zvieratá koňovité sa musia očistiť a ošetriť účinným dezinfekčným prostriedkom,
2.1.7. zvieratá koňovité sa musia prepravovať v dopravnom prostriedku pre kone, ktorý sa dá ako taký rozoznať, a ktorý sa pred a po použití vyčistí a dezinfikuje.
2.2. Kontroly zvierat koňovitých v súvislosti s ochrannými pásmami a pásmami dohľadu
2.2.1. Premiestňovanie zvierat koňovitých mimo ochranných pásiem a pásiem dohľadu nepodlieha žiadnym ďalším podmienkam okrem tých, ktoré vyplývajú z osobitného predpisu ^5).

^5) Nariadenie vlády Slovenskej republiky č. 294/2003 Z. z.

2.2.2. Premiestňovanie zvierat koňovitých v rámci ochranných pásiem a pásiem dohľadu zriadených podľa § 21, podlieha týmto podmienkam
2.2.2.1. použitie zvierat koňovitých, chovaných v poľnohospodárskych podnikoch v ochrannom pásme a v pásme dohľadu, v ktorých sa nedržia žiadne zvieratá vnímavých druhov, sa môže povoliť v ochrannom pásme, s podmienkou vhodných opatrení na čistenie a dezinfekciu, a nesmie sa obmedziť v prevádzkových priestoroch umiestnených v pásme dohľadu.
2.2.2.2. zvieratá koňovité sa bez obmedzenia môžu v dopravných prostriedkoch určených pre kone prepravovať do poľnohospodárskeho podniku, kde sa nedržia zvieratá vnímavých druhov.
2.2.2.3. príslušná regionálna veterinárna a potravinová správa môže vo výnimočných prípadoch povoliť prepravu zvierat koňovitých v dopravných prostriedkoch určených alebo registrovaných na prepravu pre kone z poľnohospodárskeho podniku, v ktorom sa nedržia zvieratá vnímavých druhov do iného poľnohospodárskeho podniku, v ktorom sa držia zvieratá vnímavých druhov, ktorý je umiestnený v ochrannom pásme, pod podmienkou, že dopravný prostriedok  je vyčistený a dezinfikovaný pred naložením zvierat a pred odchodom z podniku miesta určenia,
2.2.2.4. premiestňovanie zvierat koňovitých sa môže povoliť na verejných cestách, na pasienkoch patriacich poľnohospodárskemu podniku, kde sa nedržia zvieratá vnímavých druhov  a  cvičných priestoroch.
2.2.3. Neobmedzuje sa odber spermy, vajíčok a embryí od zvierat darcov v poľnohospodárskych podnikoch, kde sa nedržia zvieratá vnímavých druhov v ochrannom pásme a v pásme dohľadu a preprava spermy, vajíčok a embryí zvierat koňovitých prijímajúcim koňovitým zvieratám do poľnohospodárskych podnikov, kde sa nedržia zvieratá vnímavých druhov.
2.2.4. Návštevy vlastníkov zvierat koňovitých, veterinárnych lekárov, inseminátorov a podkováčov v poľnohospodárskych podnikoch, kde sa držia zvieratá vnímavých druhov v pásmach dohľadu, ale ktoré nepodliehajú obmedzeniam podľa § 4 a 10, podliehajú týmto podmienkam
2.2.4.1. zvieratá koňovité sa držia oddelene od zvierat vnímavých druhov a prístup vyššie uvedených osôb ku zvieratám vnímavých druhov sa nepovoľuje,
2.2.4.2. všetci návštevníci sa musia zaevidovať,
2.2.4.3. dopravné prostriedky a obuv návštevníkov  vyčistiť a dezinfikovať.